नई दिल्ली। फिल्म भारत की टीम अपना मुंबई शेड्यूल पूरा करने के बाद माल्टा में आगे की शूटिंग कर रही है। इस बीच फिल्म की अभिनेत्री कैटरीना कैफ ने अपने इंस्टाग्राम में एक वीडियो शेयर किया है जो जोरों-शोरों से वायरल हो रहा है। इंस्टाग्राम में शेयर किया वीडियो दरअसल, कैटरीना कैफ ने इंस्टाग्राम में अपने रोड ट्रिप का वीडियो शेयर किया है। अभिनेत्री ने कैप्शन में रोड ट्रिप लिखा है। इस वीडियो में कैटरीना काफी चिल नजर आ रहीं हैं। वीडियो के दौरान जब कैटरीना के फेस पर कैमरा फोकस होता है तो वह शर्मा जाती हैं। बता दें कि वीडियो में साफ देखा जा सकता है कि 'भारत' अभिनेत्री ने कोई मेक-अप नहीं कर रखा है। उनका ऑउटफिट भी एकदम है सिंपल है जिसमें वह काफी खुश नजर आ रही हैं। प्रियंका ने छोड़ी फिल्म इसके पहले भी कैटरीना माल्टा से अपनी एक तस्वीर साझा कर चुकीं हैं जिसमें वह पहले से अलग नजर आ रहीं हैं। गौरतलब है कि कैटरीना कैफ की जगह पहले फिल्म भारत में प्रियंका चोपड़ा को कास्ट किया गया था लेकिन प्रियंका के फिल्म छोड़ने के बाद इस प्रोजेक्ट के लिए कैटरीना को साइन किया गया है। दिशा पटानी, तब्बू भी अहम रोल में बता दें कि 'भारत' को अली अब्बास जफर डायरेक्ट कर रहे हैं। यह फिल्म कोरियन मूवी ओड टु माई फादर का अडाप्टेशन है। कहा जा रहा है कि 'यह एक बाप-बेटे की खूबसूरत कहानी है। इस फिल्म में सलमान खान, कैटरीना कैफ के अलावा दिशा पटानी व तब्बू भी अहम रोल में नजर आएंगे। दिशा पटानी इसमें ट्रपीज आर्टिस्ट के किरदार में नजर आएंगी। नई दिल्ली। फिल्म भारत की टीम अपना मुंबई शेड्यूल पूरा करने के बाद माल्टा में आगे की शूटिंग कर रही है। इस बीच फिल्म की अभिनेत्री कैटरीना कैफ ने अपने इंस्टाग्राम में एक वीडियो शेयर किया है जो जोरों-शोरों से वायरल हो रहा है।